Hebeloma anthracophilum

Un pissacan: l'Hebeloma anthracophilum 

 Descrission 
Capel fin a 5 cm, sliss peui fibrilos o macià, da ross motobin viv a ross mon, con ël bòrd pì ciàir. Lamele ciàire peui òcra. Gamba àuta fin a 8 cm e larga fin a 1 cm, setos ëd grisastr argentà dzora al fond bes da rossastr a brun monet, elàstich (as peul pijesse la gamba tra pòles e ìndes: as piega ma as romp pa). Carn ciàira. Odor ëd cicolata. Savor motobin amer.

 Ambient 
A chërs an sla tèra brusà.

 Comestibilità 

A l'é nen comestìbil.

 Arferiment bibliogràfich për chi a veul fé dj'arserche pì ancreuse 
Hebeloma anthracophilum R. Maire

Categorìa:Hebeloma